Document ID: 32004D0850

ODLOČBA KOMISIJE
z dne 3. decembra 2004
o spremembi prilog I in II k Odločbi 2002/308/ES s seznami con in ribogojnic, odobrenih glede ene ali več bolezni rib - virusna hemoragična septikemija (VHS) in nalezljiva hematopoetska nekroza (IHN)
(notificirana pod dokemntarno številko K(2004) 4553)
(Besedilo velja za EGP)
(2004/850/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1) in zlasti členov 5 in 6 Direktive,
ob upoštevanju naslednjega:
(1)
Odločba Komisije 2002/308/ES (2) določa seznam odobrenih con in odobrenih ribogojnic, ki se nahajajo v neodobrenih conah, ob upoštevanju nekaterih bolezni rib.
(2)
Avstrija, Italija, Nemčija in Španija so predložile utemeljitve za pridobitev statusa odobrenih ribogojnic v neodobrenih conah glede VHS in IHN za določene ribogojnice na njihovem ozemlju. Iz predložene dokumentacije je razvidno, da te ribogojnice izpolnjujejo zahteve člena 6 Direktive 91/67/EGS. Te ribogojnice torej izpolnjujejo pogoje za pridobitev statusa odobrene ribogojnice v neodobreni coni in se dodajo na seznam odobrenih ribogojnic.
(3)
Italija je obvestila o odkritju bolezni VHS v delu celinske cone, za katerega je prej veljalo, da v njem ni te bolezni. Ta cona zato ne izpolnjuje več zahtev člena 5 Direktive 91/67/EGS. Odobreni status za celinsko cono v zvezi z boleznijo VHS se zato razveljavi.
(4)
Odločbo 2002/308/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2002/308/ES se spremeni na naslednji način:
1.
Priloga I se nadomesti z besedilom v Prilogi I k tej odločbi.
2.
Priloga II se nadomesti z besedilom v Prilogi II k tej odločbi.
Člen 2
Ta odločba je naslovljena na države članice.
V Bruslju, 3. decembra 2004

Labels: 0
6